钦定古今图书集成/方舆汇编/职方典/第1191卷
## 钦定古今图书集成/方舆汇编/职方典/第1191卷

| 钦定古今图书集成 方舆汇编 第一千一百九十一卷 |

| |

钦定古今图书集成方舆汇编职方典

第一千一百九十一卷目录

荆州府部汇考五

荆州府学校考

荆州府户口考

荆州府田赋考一

职方典第一千一百九十一卷

### 荆州府学校考 府县志合载

本府。〈江陵县附郭。〉

荆州府学　在府治西南。明洪武三年，知府周政因元故址鼎建。嗣后相继增修。成化间，知府范英等造祭器库。嘉靖间，知府李复初等修“尊经阁于明伦堂后。万历间，守道李同芳等修明伦堂于正殿后。” 明末尽毁。

皇清顺治间，知府梁召孟等重修戟门圜桥。康熙七

年，提督胡茂祯等修大成殿一座。乙丑，巡道祖泽深等捐修东西两庑。十五年，总督蔡修棂星门东西石坊泮池，学道蒋永修等葺围墙一带。十八年，知府胥遇重修启圣祠于正殿东。二十三年，教授朱珍等修文公祠。二十四年，巡道祖鼎建明伦堂。二十五年，修文昌祠于启圣宫南。其馀神厨、斋殿、尊经阁、敬一亭以及名宦、乡贤二祠，俱废未修。

教授廨　，训导廨　，俱在县内。

射圃　在明伦堂西

江陵县学　“在城东。旧在沙市，洪武初迁入子城，后迁今县治北。正统间知府刘永等继修。万历间，副使张振先增广之。” 中为文庙，为东西庑各六楹，为戟门，神厨、祭器库俱备。启圣祠在庙西，敬一亭在庙北。知县孔贞一修戟门。门之前为泮池，为桥，为棂星门，而名宦、乡贤二祠亦左右置焉。庙左为明伦堂，前为二斋，复为“仪门” ，规制大备。嗣后或存或废。至

皇清康熙十九年，学道蒋复修。东西两庑教谕张本

忠等修“明伦堂” 于殿左，启圣祠于殿西，名宦、“乡贤” 二祠于学内。陈适等修棂星门、仪门、泮池，至尊经阁，则至今仍废。

教谕廨　，训导廨　。两廨则于仪门之东西列焉。

射圃　在学东。旧隶学宫，后废为元妙观。副使杨守礼改为“荆南行署” ，寻废为观。知府李复初改为“荆南书院” ，万历知县朱正色仍改为射圃。《外州县》

公安县学　，明季以前在旧县城内。大成殿、明伦堂、启圣祠俱巍峨高耸。有古柏数十株，左右有号房十四间，尊经阁、敬一亭、棂星门、两学衙舍及泮池前甬壁一，牌坊二，钟鼓祭器俱备。自兵火后，废缺无存。又因旧县城池尽圮，遂迁学于新县。

皇清顺治九年，初建大成殿、明伦堂。然成于《草刱》，不

堪大观，本学训导孙锡蕃方议捐助鼎建，适公邑困于水灾，资斧维艰，兴复之举又不能无待焉。

石首县学　，原在调弦，去东山二十里，盖旧县故址也。宋元祐中，迁楚望山麓，今学之公廨即其地。元萨德弥实病其湫隘，乃改县治于楚望山北，而以其地迁学宫于上。元末，廨宇悉毁。明洪武二年，诏天下重修学校，因建大成殿。殿左右为两庑，各十楹，前为戟门。天顺、正统间，县令相继修葺。成化间重葺之。门外为甬道，中为泮池、月桥，桥外为棂星门一座。戊戌，知县黄本于殿之后建明伦堂五间，左右为斋各三间，曰“志道” ，曰“依仁。” 堂后为尊经阁。阁左为敬一亭。殿左右为祭器库，为神厨。依仁斋之后为观德亭，志道斋之傍为公廨三所。嘉靖戊戌，知县牛恺又建启圣祠于尊经阁左，建名宦、乡贤二祠于戟门之左右，而县令徐汝圭亦建文昌祠于启圣宫右，规制遂称大备焉。明末兵燹，殿宇尽毁。

皇清顺治十年，知县王大年复修庙前厅三间。《名宦》：

“乡贤” 启圣祠三所及围墙、栅栏门三处，复劝谕通庠助修大殿。十二年，更欲捐建两庑，未竣。至康熙元年，庙殿灾，训导王贻贞重建，略如旧制。嗣值西山大役，历年未竣之工与已成者复不免风雨漂摇矣。七年，知县卫应嘉目击学宫荒缺，乃捐建明伦堂三间，重新庙貌及十哲神厨，两庑戟门焕然改观。

教谕廨　在殿右

训导廨　原在大成殿左围墙外，今廨舍俱废，仅存基址。

射圃　在明伦堂右，围墙外。

崇正书院　今废，仅存遗址。

社学　明洪武八年，奉文每里建社学一所。城内二，绣林坊一；城南一；三里店一，米市二，瑶岭冈一，藕池一，杨林市二。后各延师教训，而学遂无定在矣。

皇清康熙七年，知县卫应嘉复兴社学，捐俸延师士。

民戴之

学田　原有水陆田亩，坐落界段，勒在碑阴，岁久剥蚀，莫可考校。

皇清间，学宪取具顷亩文册，查垦黄冈铺水田一处。

计三十一亩三分零，其馀田地无能记识。学洲　坐落北门外，下汀洲清出四十丈，今江势北下，日见崩卸矣。

监利县学　在县署东北。洪武丙子，知县张贵建。正统甲申，知县王英重建明伦堂，县丞陈颖等分建两斋。甲子毁于火，明年，知县郑崇重建。万历庚子，教谕靳朝相“修两庑，建棂星门，立东西二坊，复建文昌阁于学东街。甲戌，知县李纯朴迁建明伦堂于庙西，尊经阁于明伦堂后，敬一亭于庙后。而讲堂一所，则成化” 间县令廖铉所建也。后皆毁于兵火。

皇清顺治七年，知县蔺完瑝捐修庙建，立两庑《启圣》。

祠、“名宦” 、乡贤祠、明伦堂，而学宫焕然一新矣。教谕廨

训导廨　俱在庙东

射圃　在学东，教谕杨述建。

大观书院　即“布政司” 基址。万历二年秋，知县李纯朴建。

皇清顺治七年，知县蔺完瑝拓地修之。

社学　一在县西，明正统间建。一在县城东外，嘉靖时建，万历间修。

学田　在学前，即大頖池。万历间，知县李纯朴置。一在芦车湖，一在县西燕家桥，分巡佥宪周置。

学仓　在泮池南，今废。

松滋县学　在县东，宋建。明洪武初，知县许彦圣因旧再建。甬墙外有泮水，由甬墙而入，过黉门即月桥，桥下为泮池，池底石甃丈许，上围石槛，镂刻极工。“再进为二门，广三间，高丈八馀，辟三门，东西两庑各广五楹，各高二丈馀。中为大成殿，殿三楹，高三丈九尺馀。” 礼门在殿左，名宦、乡贤二祠各三楹。从礼门而入，由义路转甬门，适明伦堂。堂广五楹，高三丈三尺馀。由明伦堂侧门而入，则为“尊经阁石甃。高台之上置阁，阁广三楹，高三丈馀。后倚城东西二斋，各广三楹，高丈馀。” 明时相继修葺。至。

皇清康熙二十三年，知县高起凤等复捐修之。

教谕廨　在学内

山谷书院　元傅琼建，久废。

枝江县学　。明初建东城沙沱市。成化十七年，迁城内小西门。弘治壬戌，知县蔡文买基移建。万历间，知县周仲士迁于县治之西。至崇祯庚辰，知县胡鸣冈会同巡道王永祚等，复迁城内福傅山。

皇清康熙三年，知县周廷桂以学宫重地鞠为《茂草》。

卜吉鸠工，次第修建正殿、明伦堂。二十四年，巡道祖泽深临视本邑，特捐赀修两庑、戟门、“名宦” 、“乡贤” 二祠，以及两斋；启圣宫、棂星门、仪门、文昌祠，皆令其焕然一新焉。

彝陵州学　在州治东北。宋故址在南门外，明洪武初，迁建今所。旧制，中为棂星门，门外东西竖下马牌。学居庙之后，中为明伦堂，翼以两斋堂。后为尊经阁。崇祯末，寇毁。

皇清顺治九年，知州朱长荫创建。十四年，知州《孔斯》

和建明伦堂。康熙四年，知州鲍考节次修葺。至九年，复修建仪门，次明伦堂，次两庑，焕然一新，绅士立碑刻颂纪之。二十三年，知州田恩远捐俸重修。二十四年，巡道祖奉查土司楠木临视，复捐修之。

学正署　在庙后

社学　在镇川门内

学田　原额田二百二亩七分二釐，除荒现成熟田一百六十一亩一分有零。

原额地二百六十一亩五分八釐。除荒现成熟地二十二亩四分有奇

以上共计岁收正课银三十一两六钱四分零；内扣《正赋条》银十二两一钱七釐零，实存银十九两五钱四分一厘零。于康熙七年奉批“永给。”

贫生

长阳县学　在县治东。明洪武间建。成化时，知县李福、刘奎相继修。正德二年，教谕刘永祥迁明伦堂于后山下。万历己亥复迁于山冈。旧制，中为大成殿，左右两庑。启圣祠在庙后。名宦、乡贤二祠在棂星门左右。明伦堂在殿东，旁为东西两斋。秀杰楼在明伦堂后，进贤楼在秀杰楼后。兵燹尽毁。

皇清顺治间，知县樊维翰复迁建于来龙山下，《将次》

第修之

射圃　：在学宫西门之左。

宜都县学　在县治东。宋乾道中建，元毁，明洪武五年复建。旧制，前有仪门，有棂星门，东西为两庑，左右为名宦、乡贤二祠。中有御制亭、敬一亭，亭前为大成坊、大泮池，后有明伦堂、尊经阁，右启圣祠、青云馆、感德祠。左有道义门，门前有大魁阁、文昌阁。自弘治辛酉至万历丙辰，莅兹邑者，皆相继修葺。明末寇毁。

皇清康熙乙巳年，知县叶代生、教谕李上苑重修。乙

丑巡道祖泽深临视本邑，捐俸增修。

清江书院　在儒学右

三台书院　“在预备仓南，有厅，有堂，有左右厢房。”

南城社学　在按察司前。嘉靖间，知县陶师文买民地并屋改建。

西城社学　在府馆之左，有讲堂，后堂有门，亦陶师文买民地刱建。

湾市镇社学　：有讲堂、有门。

红花套社学　有讲堂，后堂有门，俱陶师文买民地刱建。

虎脑背社学　：有讲堂、后堂、有门、有店房、有园地。店房四十二间。课银每间每年五钱。

白洋镇社学　：有讲堂、后堂、左右厢房，有门、有店房，计房八十五间。

学田　一在王家堰，一在白石坪。系万历三十三年，巡道周发银一百两，置买本县民水田、陆地堰塘一分，共计一十八坵。除陆地在外，远安县学　在县治北。旧在亭子山下。明成化十七年，迁东庄坪。

皇清顺治初，知县周会隆卜筑于新城东门外，丁酉

年知县安可愿修，年久复圮。知县陈其舜将殿庑、堂祠捐俸重修，又创建尊经阁。

归州学　原在州后山麓之右。万历戊申，复迁州后山麓之左。旧建大成殿三间，东西庑各三间。自兵火后，片瓦寸椽，久已无存。

皇清康熙乙丑夏，巡道祖奉查土司楠木归视“特先。”

捐建“大成殿” 三间、“明伦堂” 三间，两庑各三间。前设甬墙、栅栏、周围土墙至各斋厨祠堂，俱徐图刱复。

兴山县学　在县治东。明弘治间建于东关外，未几，复建于旧址。正德间，推官陆鳌重建。黉门一座，泮池一方。二门一座，左右庑各五间，正殿五间，明伦堂五间，东西两斋各三间，尊经阁五间。启圣祠在庙左。门楼一座，正殿三间。名宦、乡贤二祠俱在庙右。兵燹后，鞠为茂草。

皇清康熙五年，知县胥遇捐俸重建“大成殿”一座，并

两庑：戟门、泮池、棂星门左右二坊，复建启圣祠、土地祠于大成殿左，建名宦、“乡贤” 二祠于大成殿右。

教谕署　在“明伦堂左。”

训导署　在明伦堂右。俱知县胥遇重建。社学　旧在东门外，久废。

皇清康熙间，邑侯王复修之。

学田　：前学道周捐银二十二两，买琚坪田地一分。又捐银八两，买龙池田地一分。邑侯王捐银九两，买寒溪口田地一分。

皇清康熙间，邑侯胥及庠生捐银五两买“关东山田。”

地一分

巴东县学　在县治左。依巴山脉北向，前对飞凤、纱帽山。明洪武初建。正统天顺间，葺之。成化中，县令鲍宣安重建。隆庆间火，迁建于寿宁寺，基又不利。万历十五年，改复今址。中为大成殿，前为露台，为东、西两庑，为戟门。门外左右为名宦、乡贤二祠。前为棂星门，为泮宫坊、启圣祠，两庑后为祭器库。东庑左有沟，沟有青云桥。由桥而入，为明伦堂。堂之下，为“博文” 、“约礼” 二斋。前为门屏，为儒学门。旧有敬一亭、神厨号舍。更有讲书楼、明道楼在儒学前。崇祯末兵燹无存。

皇清康熙二十二年，知县齐祖望增修。二十四年，巡

道祖奉查土司楠木回，捐修大成殿、两庑、戟门、泮池、棂星门、泮宫坊、青云桥及“启圣、名宦、乡贤。”

三祠至“博文” 、《约礼》二斋，“成德” 、“达材” 二坊，“明道” 、“讲书” 二楼，则仍废未修。

教谕廨　在明伦堂后

训导廨　在启圣祠后

射圃　在巴山驿后

文昌书院　在“文昌庙” 后。王鲁建，今废。

学田　三十八亩三分六釐有奇，在平阳中坝，万历三十三年，分巡道周置。岁可入课十两，以给寒生。

施州卫学　旧在南门内，明洪武十八年徙迁南门外，即今文昌阁基址。弘治年间，参议林璜、佥事郑岳复迁今所。旧制，大成殿、明伦堂东西两庑，启圣祠，《志道》《据德》《依仁》《游艺》四斋，尊经阁、敬一亭以及仪门、棂星、戟门、泮池，左右二坊，无不悉备。今俱圮毁，惟大成殿巍然独存，然亦败漏矣。

皇清康熙二十四年，巡道祖捐修之。

教谕廨　　　，训导廨　，俱废未修。